Valmetin osavuosikatsaus 1. tammikuuta - 30. syyskuuta 2018: Saadut tilaukset kasvoivat kaikilla liiketoimintalinjoilla - vertailukelpoinen EBITA kasvoi
Valmet Oyj:n pörssitiedote 23. lokakuuta 2018 klo 12:00
Heinä-syyskuu 2018: Vertailukelpoinen EBITA-marginaali kasvoi 8 prosenttiin
Saadut tilaukset kasvoivat 27 prosenttia 940 miljoonaan euroon (743 milj. euroa).
Saadut tilaukset kasvoivat kaikilla liiketoimintalinjoilla.
Saadut tilaukset kasvoivat Aasian ja Tyynenmeren alueella, Pohjois-Amerikassa ja EMEA-alueella (Eurooppa, Lähi-itä ja Afrikka), pysyivät edellisvuoden tasolla Kiinassa ja laskivat Etelä-Amerikassa.
Liikevaihto kasvoi 7 prosenttia 765 miljoonaan euroon (715 milj. euroa).
Liikevaihto kasvoi Paperit-, Sellu ja energia- sekä Automaatio-liiketoimintalinjoilla ja pysyi edellisvuoden tasolla Palvelut-liiketoimintalinjalla.
Vertailukelpoinen tulos ennen rahoituseriä, veroja ja aineettomien hyödykkeiden poistoja (vertailukelpoinen EBITA) oli 61 miljoonaa euroa (56 milj. euroa) ja vastaava vertailukelpoinen EBITA-marginaali oli 8,0 prosenttia (7,8 %).
Osakekohtainen tulos oli 0,23 euroa (0,18 euroa).
Vertailukelpoisuuteen vaikuttavat erät olivat -6 miljoonaa euroa (-6 milj. euroa).
Liiketoiminnan rahavirta oli 119 miljoonaa euroa (78 milj. euroa).
Tammi-syyskuu 2018: Saadut tilaukset ja liikevaihto kasvoivat
Saadut tilaukset kasvoivat 2 696 miljoonaan euroon (2 544 milj. euroa).
Saadut tilaukset kasvoivat Paperit-liiketoimintalinjalla ja pysyivät edellisvuoden tasolla muilla liiketoimintalinjoilla.
Saadut tilaukset kasvoivat Pohjois-Amerikassa, Etelä-Amerikassa sekä Aasian ja Tyynenmeren alueella ja pysyivät edellisvuoden tasolla Kiinassa ja EMEA-alueella.
Liikevaihto kasvoi 12 prosenttia 2 340 miljoonaan euroon (2 091 milj. euroa).
Vertailukelpoinen tulos ennen rahoituseriä, veroja ja aineettomien hyödykkeiden poistoja (vertailukelpoinen EBITA) oli 144 miljoonaa euroa (138 milj. euroa) ja vastaava vertailukelpoinen EBITA-marginaali oli 6,2 prosenttia (6,6 %).
Kannattavuus heikkeni johtuen 15 miljoonan euron tappiosta Sellu ja energia -liiketoimintalinjan projektissa ensimmäisellä vuosineljänneksellä.
Osakekohtainen tulos oli 0,52 euroa (0,48 euroa).
Vertailukelpoisuuteen vaikuttavat erät olivat -13 miljoonaa euroa (-5 milj. euroa).
Liiketoiminnan rahavirta oli 141 miljoonaa euroa (203 milj. euroa).
Valmet toistaa 17. heinäkuuta 2018 antamansa tulosohjeistuksen, jonka mukaan Valmet arvioi, että liikevaihto vuonna 2018 kasvaa verrattuna vuoteen 2017 (3 058 milj. euroa), ja että tulos (vertailukelpoinen EBITA) vuonna 2018 kasvaa verrattuna vuoteen 2017 (218 milj. euroa).
Vuoden 2016 puolivälissä alkanut tasainen talouskasvu jatkuu, ja vuosina 2018-2019 globaalin kasvun ennustetaan pysyvän vuoden 2017 tasolla (3,7 prosenttia). Samaan aikaan kasvusta on kuitenkin tullut epätasapainoisempaa, ja kasvun huippu voi olla jo saavutettu joissakin suurissa kansantalouksissa. Talouskasvuun negatiivisesti vaikuttavat riskit ovat kasvaneet viimeisen puolen vuoden aikana samalla kun kasvua vahvistavien yllätysten todennäköisyys on pienentynyt. Vaikka kehittyneiden kansantalouksien rahamarkkinaolosuhteet ovat joustavat, ne voivat kiristyä nopeasti, jos esimerkiksi jännitteet kaupassa ja poliittinen epävarmuus kasvaisivat. (Kansainvälinen valuuttarahasto IMF, lokakuu 2018)
Valmet arvioi, että lyhyen aikavälin markkinanäkymä sellussa on parantunut tyydyttävälle tasolle (aikaisemmin heikolla tasolla).
Valmet toistaa hyvän lyhyen aikavälin markkinanäkymän palvelu-, automaatio-, kartonki ja paperi- sekä pehmopaperimarkkinoille sekä tyydyttävän lyhyen aikavälin markkinanäkymän energiamarkkinalle.
Toimitusjohtaja Pasi Laine: Saadut tilaukset kasvoivat kaikilla liiketoimintalinjoilla ja nostivat tilauskannan ennätyskorkealle tasolle
"Vuoden 2018 kolmannelle neljännekselle oli tunnusomaista korkea markkina-aktiivisuus, ja Valmetin saadut tilaukset kasvoivat 27 prosenttia 940 miljoonaan euroon. Viimeisen 12 kuukauden saadut tilaukset ovat nyt 3,4 miljardia euroa. Saadut tilaukset kasvoivat kaikilla liiketoimintalinjoilla kolmannella neljänneksellä, ja Valmetin tilauskanta saavutti ennätyskorkean tason, 2,8 miljardia euroa.
Liikevaihto kasvoi 7 prosenttia kolmannella neljänneksellä, ja vertailukelpoinen EBITA kasvoi 10 prosenttia. Vertailukelpoinen EBITA-marginaali saavutti kannattavuustavoitteemme alarajan 8,0 prosenttia, joka on Valmetin toiseksi korkein vuosineljänneksen marginaali. Meillä on vielä paljon työtä tehtävänä, jotta saamme pidettyä kannattavuuden tavoitehaarukassa pidempään kuin yksittäisen vuosineljänneksen.
Syyskuussa Valmet valittiin Dow Jonesin kestävän kehityksen indeksiin (DJSI) viidettä vuotta peräkkäin. Asemamme säilyttäminen maailman johtavien kestävän kehityksen yhtiöiden joukossa on upea saavutus. Se osoittaa, että järjestelmällinen työmme kestävän kehityksen integroimiseksi liiketoimintaprosesseihin on tuottanut tulosta, ja olemme kyenneet parantamaan suoritustamme vuosi vuodelta."
Milj. euroa Q3/2018 Q3/2017 Muutos Q1-Q3/
Saadut tilaukset 940 743 27 % 2 696 2 544 6 %
Tilauskanta2 2 791 2 720 3 % 2 791 2 720 3 %
Liikevaihto 765 715 7 % 2 340 2 091 12 %
Vertailukelpoinen tulos ennen rahoituseriä, veroja ja aineettomien hyödykkeiden poistoja (vertailukelpoinen EBITA) 61 56 10 % 144 138 5 %
% liikevaihdosta 8,0 % 7,8 % 6,2 % 6,6 %
Tulos ennen rahoituseriä, veroja ja aineettomien hyödykkeiden poistoja (EBITA) 55 49 12 % 131 133 -1 %
% liikevaihdosta 7,2 % 6,9 % 5,6 % 6,4 %
Liikevoitto (EBIT) 48 41 16 % 109 109 0 %
% liikevaihdosta 6,3 % 5,8 % 4,7 % 5,2 %
Tulos ennen veroja 46 38 22 % 105 100 5 %
Tulos 35 27 26 % 78 72 8 %
Tulos per osake, euroa 0,23 0,18 26 % 0,52 0,48 8 %
Tulos per osake, laimennettu, euroa 0,23 0,18 26 % 0,52 0,48 8 %
Oma pääoma per osake, euroa 5,83 5,83 0 % 5,83 5,83 0 %
Liiketoiminnan rahavirta 119 78 52 % 141 203 -31 %
Rahavirta investointien jälkeen 98 62 57 % 89 157 -43 %
Oman pääoman tuotto (ROE) (annualisoitu)3 12 % 11 %
Sitoutuneen pääoman tuotto (ROCE), ennen veroja (annualisoitu)3 13 % 12 %
Omavaraisuusaste2 43 % 41 %
Nettovelkaantuneisuusaste2 -11 % -3 %
1 Avainlukujen laskentakaavat on esitelty osavuosikatsauksen sivulla 43.
Saadut tilaukset, milj. euroa Q3/2018 Q3/2017 Muutos Q1-Q3/
Palvelut 300 284 6 % 990 960 3 %
Automaatio 70 62 12 % 235 225 4 %
Sellu ja energia 272 122 >100 % 549 527 4 %
Paperit 299 275 9 % 921 832 11 %
Yhteensä 940 743 27 % 2 696 2 544 6 %
Tilauskanta, milj. euroa 30.9.2018 30.9.2017 Muutos 30.6.2018
Yhteensä 2 791 2 720 3 % 2 621
Liikevaihto, milj. euroa Q3/2018 Q3/2017 Muutos Q1-Q3/
Palvelut 282 284 -1 % 854 838 2 %
Automaatio 64 60 6 % 200 192 4 %
Sellu ja energia 223 200 11 % 631 581 9 %
Paperit 196 170 15 % 657 480 37 %
Yhteensä 765 715 7 % 2 340 2 091 12 %
Valmet järjestää englanninkielisen tiedotustilaisuuden analyytikoille, sijoittajille ja medialle tiistaina 23. lokakuuta 2018 klo 13.30 Suomen aikaa. Tiedotustilaisuus järjestetään Valmetin pääkonttorissa Keilaniemessä, osoitteessa Keilasatama 5, 02150 Espoo. Tiedotustilaisuutta voi seurata suorana webcast-lähetyksenä osoitteessa www.valmet.com/webcastit.
Tiedotustilaisuuteen voi osallistua myös puhelinkonferenssin kautta. Puhelinkonferenssiin osallistutaan soittamalla viimeistään viisi minuuttia ennen tilaisuuden alkua, klo 13.25 Suomen aikaa, numeroon
09-4245 0806. Osallistujia pyydetään antamaan konferenssipuhelun ID-numero: 2967268.
Osavuosikatsaus tammi–syyskuu 2018